je možné 7 ročnemu dieťaťu dávať solmucol a aj inhalovať ambrobene roztok? nebijú sa tieto lieky navzájom
je možné 7 ročnemu dieťaťu dávať solmucol a aj inhalovať ambrobene roztok? nebijú sa tieto lieky navzájom?
Dobrý deň, ďakujeme za Vašu otázku.
Vlhký, produktívny kašeľ je sprevádzaný tvorbou hlienu, najčastejšie nastupuje po fáze suchého kašľa. Vlhký kašeľ sa nemá potláčať, naopak je potrebné hlien zriediť nielen liekmi, ale aj dostatkom tekutín a podporiť jeho vykašliavanie, aby sa ho telo čo najskôr zbavilo. Používame lieky na zriedenie hlienu a podporu vykašliavania - mukolytiká alebo expektoranciá.
Medzi uvedenými liekmi nedochádza k interakcii, ja osobne však ich kombináciu nepodporujem. Vzájomná kombinácia by mohla viesť k tvorbe veľkého množstva kvapalného hlienu, ktoré by dieťa mohlo mať problém vykašľať.
N-Acetylcysteín obsiahnutý v solmucole je mukolytikum, ktoré rozpúšťa a skvapaľnuje hlien. Používa sa pri ochoreniach dýchacích ciest spojených s tvorbou hustého,väzkého hlienu.  Ambroxol, ktorý obsahuje Ambrobene patrí medzi expektorans, zvyšuje tvorbu riedkeho hlienu, vedie k zkvapalneniu hustého hlienu a uľahčuje tak vykašliavanie a dýchanie. Veľmi často sa používa pri bronchitídach alebo pri zápale nosohltana.
Ak nedôjde k zlepšeniu príznakov do 3 dní, odporúčam kontaktovať detského lekára.
Želám príjemný deň. S pozdravom PharmDr. Dominika Titková